cyanic-selkie/wikianc huggingface dataset:
জিমি কুক
খেলোয়াড়ী জীবন
নিজ দেশ দক্ষিণ আফ্রিকা ও সমারসেট কাউন্টি ক্রিকেট ক্লাবে উদ্বোধনী ব্যাটসম্যান হিসেবে সফলতা পেয়েছেন। কিন্তু দক্ষিণ আফ্রিকার নির্বাসনের কারণে তার টেস্ট ক্রিকেট জীবনে ব্যাপক ক্ষতি হয়। তবে, প্রতিপক্ষ বিদ্রোহী দলগুলোর বিপক্ষে অনুষ্ঠিত অনানুষ্ঠানিক টেস্টগুলোর ১৯টিতেই খেলেছিলেন তিনি।
দীর্ঘ দুই দশক অপেক্ষার পর নভেম্বর, ১৯৯২ সালে সফরকারী ভারতের বিপক্ষে ৩৯ বছর বয়সে কপিল দেবের উদ্বোধনী বল মোকাবেলা করেন। ডারবানে অনুষ্ঠিত ঐ টেস্টে দেরীতে আউটসুইঙ্গারের মোকাবেলা করায় থার্ড স্লিপে ধরা পড়েন। এরফলে অভিষেকে প্রথম খেলোয়াড় হিসেবে প্রথম বলেই শূন্য রানে ফেরৎ যান তিনি। পরবর্তীতে নয় বছর পর অবশ্য ওয়েস্ট ইন্ডিজের লিওন গারিকেরও একই ভাগ্য বরণ করতে হয়েছিল।
সম্মাননা
১৯৮৯ সালে প্রফেশনাল ক্রিকেটার্স অ্যাসোসিয়েশন কর্তৃক পিসিএ বর্ষসেরা খেলোয়াড়ের সম্মাননা লাভ করেন। এর পরের বছর অর্থাৎ ১৯৯০ সালে উইজডেন ক্রিকেটার্স অ্যালমেনাকের তরফ থেকে অন্যতম বর্ষসেরা ক্রিকেটারের সম্মাননায় ভূষিত হন তিনি।
অবসর
খেলোয়াড়ী জীবন থেকে অবসর নেয়ার পর ইউসিবিএসএ’র কোচিং পরিচালক মনোনীত হন। ২০০২ সালে হ্যাম্পশায়ারকে পরিচালনার দায়িত্ব পেলেও ব্যর্থ হন। জোহেন্সবার্গের কিং এডওয়ার্ড স্কুলে কোচ থাকাকালে গ্রেইম স্মিথের উত্তরণ লক্ষ্য করেন।
সত্তরের দশকের শেষদিকে শিক্ষকতা বিষয়ে ডিগ্রী নেয়ার সময় উইটস বিশ্ববিদ্যালয়ের পক্ষে ফুটবল খেলেছিলেন। ১৯৭৮ সালে মেইনস্টে কাপ ফাইনালেও অংশগ্রহণ করেছেন তিনি।
ব্যাড ডে অ্যাট দ্য ব্ল্যাক রক
ব্যাড ডে অ্যাট দ্য ব্ল্যাক রক হল ১৯৫৫ সালের একটি আমেরিকান নব্য-পশ্চিমা চলচ্চিত্র যা পরিচালনা করেছেন জন স্টার্জেস এবং চিত্রনাট্য করেছেন মিলার্ড কাউফম্যান। এতে অ্যান ফ্রান্সিস, ডিন জ্যাগার, ওয়াল্টার ব্রেনান, জন এরিকসন, আর্নেস্ট বোর্গনাইন এবং লি মারভিনের সহায়তায় স্পেন্সার ট্রেসি এবং রবার্ট রায়ান অভিনয় করেছেন। চলচ্চিত্রটি ১৯৪৫ সালের একটি ক্রাইম ড্রামা যা সংশোধনবাদী পাশ্চাত্য ঘরানার উপাদান ধারণ করে। প্লটে, এক-সশস্ত্র অপরিচিত (ট্রেসি) একটি ছোট মরুভূমি শহরে আসে এবং একটি অশুভ রহস্য উন্মোচন করে যা পুরো সম্প্রদায়কে কলুষিত করেছে।
১৯৪৭ সালের জানুয়ারিতে আমেরিকান ম্যাগাজিন কর্তৃক প্রকাশিত হাওয়ার্ড ব্রেসলিনের "ব্যাড টাইম অ্যাট হোন্ডা" নামে একটি ছোট গল্প অবলম্বনে চলচ্চিত্রটি নির্মিত হয়েছিল। ১৯৫৪ সালের জুলাই মাসে চলচ্চিত্রটির চিত্রগ্রহণ শুরু হয় এবং ১৯৫৫ সালের জানুয়ারিতে চলচ্চিত্রটি জাতীয় মুক্তি পায়। এটি বক্স অফিসে সাফল্য পেয়েছিল এবং ১৯৫৬ সালে তিনটি একাডেমি পুরষ্কারের জন্য মনোনীত হয়েছিল। ২০১৮ সালে, এটি "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" হিসাবে লাইব্রেরি অব কংগ্রেস দ্বারা মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত হয়েছিল।
ডিমলা উপজেলা
ডিমলা উপজেলা বাংলাদেশের নীলফামারী জেলার অন্তর্গত একটি উপজেলা, যা ১০টি ইউনিয়ন নিয়ে গঠিত। এটি রংপুর বিভাগের আওতাধীন নীলফামারী জেলার ৬টি উপজেলার একটি এবং জেলার সীমান্তবর্তী দুটি উপজেলার একটি উপজেলা। ডিমলা উপজেলার উত্তরে ভারতের কুচবিহার জেলা, পূর্বে হাতিবান্ধা উপজেলা, দক্ষিণে জলঢাকা উপজেলা ও পশ্চিমে ডোমার উপজেলা অবস্থিত। এ উপজেলার পূর্ব দিক দিকে তিস্তা নদী এবং পশ্চিম দিক দিয়ে বুড়ি তিস্তা নদী প্রবাহিত হয়েছে।
ডিমলা উপজেলার আয়তন ৩২৬.৮০ বর্গকিলোমিটার। ২০১১ আদমশুমারি অনুযায়ী উপজেলার জনসংখ্যা ২,৮৩,৪৩৮ জন এবং শিক্ষার হার ৪২.৮৬%।
ব্রিটিশ শাসনামলে ১৮৫৭ সালে ডিমলা থানা প্রতিষ্ঠা করা হয়। বাংলাদেশ স্বাধীনতা লাভের পর ১৯৮৪ সালে ডিমলা থানাকে উপজেলায় উন্নীত করা হয়। বাংলাদেশ জাতীয় সংসদ নির্বাচনে ডিমলার সংসদীয় আসন নীলফামারী-১। ডিমলা ও ডোমার উপজেলা নিয়ে গঠিত এ আসনটি জাতীয় সংসদে ১২ নং আসন হিসেবে চিহ্নিত।
নামকরণ
১৬শ শতাব্দীতে এ এলাকায় মোহাম্মদ কলিমুল্লাহ নামে এক প্রভাবশালী জমিদারের জমিদারি ছিল, তখন এ এলাকার নাম ছিল মোহাম্মদগঞ্জ। পরবর্তীত ব্রিটিশ শাসনের শুরুতে, ১৭৭০ সালে বাবু হররাম সেন ইজারা সূত্রে জমিদার হন এবং তিনি এখানে একটি ডিম্বাকৃতি প্রসাদ নির্মাণ করেছিলেন। তার এই ডিম্বাকৃতি প্রাসাদ থেকে ডিমলা নামকরণ হয়েছে বলে জনশ্রুতি রয়েছে। এছাড়া আরও জনশ্রুতি রয়েছে, বর্তমান ডিমলার দক্ষিণ পূর্ব দিকে তেল্লাই নামে একটি বিল ছিল। তখন এই বিলে অনেক অতিথি পাখি আসতো এবং প্রচুর ডিম দিত। ডিমগুলো দেখতে অাকর্ষণীয় ছিল বলে দূর-দূরান্ত থেকে অনেক ব্যবসায়ী আসতো ডিমের ব্যবসা করতে। এসব অাকর্ষনীয় ডিমের প্রতুলতার কারণে এলাকার নাম হয় ডিমলা। ধারণা করা হয়, পাখির ডিম ও তেল্লাই বিল লোকমুখে> ডিম তেল্লাই> ডিমলাই> ডিমলা নামকরণ হয়েছে।
ইতিহাস
ঐতিহাসিকদের মতে, প্রাচীনকালে ডিমলাসহ এ অঞ্চল কামরূপ রাজ্যের অংশ ছিল। এ অঞ্চলটি পাল, খেনবংশ, কোচবংশ প্রভৃতি রাজবংশ দীর্ঘ সময় ধরে শাসন করেছে। ডিমলা থেকে মাত্র কয়েক কিলোমিটার দূরে জলঢাকা উপজেলার খেরকাটি নামক গ্রামে পাল বংশের দ্বিতীয় রাজা ধর্মপাল দুর্গ নির্মাণ করেছিলেন, পরবর্তীতে তার নামে এ এলাকার নাম হয় ধর্মপাল। ১৪শ শতাব্দির শেষদিকে অঞ্চলটি খেন রাজবংশের অন্তর্গত ছিল। আলাউদ্দিন হোসেন শাহ কামতা রাজ্য জয় করলেও এ অঞ্চল মুসলমানদের দখলে আসেনি। বরং কোচ রাজ্যের অন্তর্গত হয়। আইন-ই-আকবরীর তথ্য মতে এ অঞ্চল কাছওয়ারা বা কোচবিহার নামে অবহিত হত। মোঘল আমলে রংপুর অঞ্চলে যে ছয়টি পরগনা ছিল, ডিমলা ছিল কাজিরহাট পরগনার অধীন। ১৬৮৭ সালে সুবেদার শায়েস্তা খাঁর পুত্র ইবাদত খাঁ কোচ মহারাজা মহিন্দ্র নারায়নের সাথে যুদ্ধে লিপ্ত হয় এবং কাজিরহাট, কাকিনা ও ফতেহপুর চাকলা দখল করে নেয়। সেই সময় এ এলাকার জমিদার হন মোহাম্মদ কলিমুল্লাহ।
১৭৬৫ সালে ইস্ট ইন্ডিয়া কোম্পানি বাংলার দেওয়ানি লাভ করলে এ অঞ্চলেও ব্যাপক পরিবর্তন। জমি বন্দোবস্ত ও পাঁচশালা ইজারা ব্যস্থার কারনে বাংলার অন্যান্য অঞ্চলের মত এখানেও অনেক ভূস্বামীর জন্ম হয়েছিল। তারই ধারাবাহিকতায় ১৭৭০ সালে ইজারা নিয়ে ডিমলার জমিদার হন বাবু হররাম সেন। ১৭৬৯ সালে কালেক্টর গঠিত হলে ডিমলা রংপুর জেলার অধীন হয়। ১৮৫৭ সালে ডিমলা থানা সদর প্রতিষ্ঠিত হয়। যদিও ১৭৯৩ সালে ১২ নং রেজুলেশন অনুযায়ী তৎকালীন রংপুর জেলায় যে ২১টি থানা গঠিত হয়েছিল, ডিমলা ছিল তার একটি, যা বর্তমানকার কিশোরগঞ্জ, জলঢাকা ও ডিমলা উপজেলা নিয়ে গঠিত ছিল। ১৮৭৫ সালে নীলফামারী মহকুমা সৃষ্টির হলে ডিমলা এর অন্তর্ভুক্ত হয়।
১৭৮৩ সালে কোম্পানি কর্তৃক আরোপিত দুরিভিলা ট্যাক্সের বিরুদ্ধে এ অঞ্চলের মানুষ বিদ্রোহী হয়ে উঠেছিল। ব্রিটিশের বিরুদ্ধে ফকির সন্যাসি বিদ্রোহের সময় মজনু শাহের ভাই মুসা শাহ বর্তমান কিশোরগঞ্জে আস্তানা গেড়েছিলেন। সিপাহীদের হাতে ভবানী পাঠকের মৃত্যু হলে বিদ্রোহ দমে যায়। ১৮৫৯-৬০ সালে এ অঞ্চলে নীল বিদ্রোহ ব্যাপকহারে বৃদ্ধি পায়। ফকির সন্যাসি বিদ্রোহীরা নীল বিদ্রোহীদের সাথে যোগ দিলে নীলকরদের সঙ্গে বেশ কিছু সংঘর্ষ হয়। ১৮৭২ সালে সরকার নীককরদের দমনে ব্যবস্থা গ্রহণ করলে এ আন্দোলন প্রশমিত হয়।
তেভাগা আন্দোলন ডিমলায় পুরুদমে সংঘটিত হয়েছিল। আন্দোলন চলাকালে কৃষকরা ব্যাপকহারে জোতদারদের ধান কেটে নেয়। ১৯৪৬ সাল ১ জানুয়ারি মশিউর রহমান যাদুমিয়ার খগাখড়িবাড়ী খামারবাড়িতে সংঘর্ষ হলে যাদু মিয়ার বন্দুকের গুলিতে কৃষক নেতা তন্নারায়ণ ঘটনা স্থলেই নিহত হয়। উপমহাদেশে ব্রিটিশ শাসনের অবসানের পর ১৯৫০ সালে জমিদারি উচ্ছেদ ও প্রজাস্বত্ব আইন পাশ হয়। এ আইন অনুসারে ১৯৫১ সালে জমিদারি প্রথা উচ্ছেদ হওয়ার পর ডিমলা স্থানীয় সরকারের অধীনস্থ হয়।
বাংলাদেশের স্বাধীনতা যুদ্ধ শুরু হওয়ার পর ১৯৭১ সালের ৮ এপ্রিল পাকিস্তান সেনাবাহিনী এলাকাটি দখল করে এবং ৬টি ক্যাম্প স্থাপন করে। ডিমলা সীমান্তবর্তী এলাকা হওয়ায় মুক্তিবাহিনীর সদস্যরা সুবিধাজনক স্থানে ক্যাম্প করতে পেরেছিলেন। মুক্তিবাহিনী ডিমলাকে ৬টি কোম্পানিতে ভাগ করেছিল। ১০ অক্টোবরের রাজাকার ধরার ঘটনার জেরে ১৮ অক্টোবর প্রথম সংঘর্ষ হয়। এতে মোহাম্মদ আলী নামে এক মুক্তিযোদ্ধা শহীদ হয় এবং পাকিস্তানি বাহিনী পিছু হটার সময় ১০-১৫ নিরীহ বাঙ্গালীকে ধরে নিয়ে যায়। যাদেরকে পরের দিন ১৯ অক্টোবর ডাঙ্গারহাট গোমনাতি সড়কের পাশে নির্বিচারে হত্যা করে। এরপর আরও কয়েকটি সংঘর্ষ হয়। ১৯৭১ সালের ১১ ডিসেম্বর ডিমলাকে মুক্তাঞ্চল ঘোষণা করা হয়। বাংলাদেশ স্বাধীনতা লাভের পর ১৯৮৪ সালের ১ ফেব্রুয়ারি ডিমলা থানাকে উপজেলায় উন্নীত করা হয়।
ভূগোল
ডিমলা উপজেলার ভৌগোলিক অবস্থান বা ২৬°০৫´ থেকে ২৬°১৭´ উত্তর অক্ষাংশ এবং ৮৮°৫২´ থেকে ৮৯°০৬´ পূর্ব দ্রাঘিমাংশ পর্যন্ত। নীলফামারী জেলাধীন উত্তর সীমান্তবর্তী একটি উপজেলা। এর মোট আয়তন ৩২৬.৮০ বর্গ কিলোমিটিার। উপজেলাটি পূর্বাংশ তিস্তা অববাহিকায় অবস্থিত বালুকাময় অনুর্বর ভূমি দ্বারা গঠিত।  এই উপজেলার পশ্চিমাংশ বুড়িতিস্তা নদী বৌধিত যার ভূমি অত্যন্ত উর্বর। ডিমলা উপজেলার কেন্দ্র হতে দক্ষিণে ডোমার উপজেলার সদর, দক্ষিণ-পশ্চিমে নীলফামারী জেলার সদর এবং দক্ষিণ-পূর্বে জলঢাকা উপজেলার সদর অবস্থিত। উপজেলার উত্তরে ভারতের কুচবিহার জেলা, পূর্বে লালমনিরহাট জেলার হাতীবান্ধা উপজেলা, দক্ষিণে জলঢাকা উপজেলা ও পশ্চিমে ডোমার উপজেলা।
ডিমলা উপজেলার পূর্ব দিক দিয়ে তিস্তা নদী প্রবাহিত হয়েছে। এটি উপজেলার কালীগঞ্জ মৌজা দিয়ে বাংলাদেশে প্রবেশ করে, ডিমলা উপজেলার ৫ টি ইউনিয়নের আংশিক এলাকার উপর দিয়ে প্রবাহিত হয়েছে। মধ্যবর্তী স্থান দিয়ে নাউতারা নদী, পশ্চিমে ডোমার ডিমলা উপজেলা সীমানা বরাবর বুড়ি তিস্তা নদী প্রবাহিত হয়েছে। এছাড়াও ধুম, সিংগাহারা নামে আরও কিছু ছোট ও মৌসুমি নদী রয়েছে। দেশের সর্ববৃহৎ সেচ প্রকল্প তিস্তা সেচ প্রকল্প এ উপজেলায় বিদ্যমান। এছাড়া জলঢাকা উপজেলায় অবস্থিত বুড়ীতিস্তা ক্ষুদ্র সেচ প্রকল্পের একটি খাল ডিমলা উপজেলার রয়েছে।
বাংলাদেশের ভূপ্রকৃতি অনুসারে ডিমলা উপজেলা সহ এ অঞ্চল তিস্তা প্লাবন ভূমিতে অবস্থিত। এর ভূমি প্রধানত তিস্তা নদী বাহিত পলি, মোটা দানাবিশিষ্ট বালুস্তর, তির্যক স্তরায়িত বেলেপাথর এবং নুড়িবাহী আন্তঃস্তর ও কর্দম শিলাস্তরসহ মাঝে মধ্যে কোয়াটারনারী থেকে সাম্প্রতিককালের নুড়িপাথর দ্বারা গঠিত। সমুদ্রপৃষ্ঠ থেকে এ অঞ্চলের গড় উচ্চতা ৫৫ মিটারেরও অধিক। ডিমলা উপজেলার তাপমাত্র গ্রীষ্মকালে ২৮ °সে থেকে ৩২ °সে-এর মধ্যে এবং শীতকালে ২০ °সে-এর মধ্যে থাকে। তবে, অনেক সময় শীতের প্রকোপ বেশি হলে ৩ °সে হতে পারে। এ অঞ্চলে মৌসুমী জলবায়ুর প্রভাব থাকায় প্রচুর বৃষ্টিপাত হয়। এখানকার গড় বৃষ্টিপাত ১৯০০ মিলিমিটার বা তারও বেশি। তবে শুষ্ক মৌসুমে পানির ঘাটতি দেখা দেয়। অপর্যাপ্ত মৌসুমি বৃষ্টিপাত, উচ্চ তাপমাত্রা ও এইসাথে ভূগর্ভস্থ পানির অত্যধিক ব্যবহার এবং জলাশয় ভড়াটের ফলে খরার সূত্রপাতও ঘটে।
প্রশাসন
ডিমলা উপজেলা ১০টি ইউনিয়ন নিয়ে গঠিত। ইউনিয়ন সমূহহলো; পশ্চিম ছাতনাই, বালাপাড়া, ডিমলা, খগাখড়িবাড়ী, গয়াবাড়ী, নাউতারা, খালিশা চাপানী, ঝুনাগাছ চাপানী, টেপাখড়িবাড়ী ও পূর্ব ছাতনাই। ১৮৫৭ সালে ডিমলা থানা স্থাপনের পর ১৯৮৪ সালে এটিকে উপজেলায় উন্নীত করা হয়। সরকার কর্তৃক নিয়োগপ্রাপ্ত একজন উপজেলা নির্বাহী কর্মকর্তার অধীনে উপজেলার প্রশাসনিক কার্যক্রম পরিচালিত হয়। তিনিই উপজেলার প্রশাসনিক প্রধান। এছাড়া, জনগণের সরাসরি ভোটে নির্বাচিত একজন উপজেলা চেয়ারম্যান জনগণের প্রতিনিধি হিসেবে দায়িত্ব পালন করেন। বর্তমানে মোঃ তবিবুল ইসলাম ডিমলা উপজেলা চেয়ারম্যান হিসেবে দায়িত্ব পালন করছেন। ডিমলা উপজেলায় আইন শৃঙ্খলা রক্ষায় একটি থানা বা পুলিশ স্টেশন রয়েছে। এছাড়া একটি করে আনসার ও ভিডিপি এবং ফায়ার সার্ভিসের কার্যালয় রয়েছে।
বাংলাদেশ জাতীয় সংসদ নির্বাচনে ডিমলার সংসদীয় আসন নীলফামারী-১। ডিমলা ও ডোমার উপজেলা নিয়ে গঠিত এ আসনটি জাতীয় সংসদে ১২ নং আসন হিসেবে চিহ্নিত। নীলফামারী-১ আসনটি ১৯৮৪ সালে রংপুর-১ আসন থেকে সৃষ্টি করা হয়। বাংলাদেশের স্বাধীনতার পর ১৯৭৩ সালে প্রথম জাতীয় সংসদ নির্বাচনে রংপুর-১ আসনটি তৈরি করা হয়েছিল।
অর্থনীতি
ডিমলা উপজেলা মূলত কৃষি প্রধান উপজেলা। এ উপজেলার ৭৫.৩৬% জনগোষ্ঠীর আয়ের প্রধান উৎস কৃষি। প্রধান কৃষি ফসলের মধ্যে রয়েছে ধান, ভূট্টা, আলু, মরিচ, তামাক, পিঁয়াজ, আদা, হলুদ। এ অঞ্চলে ভূট্টা ও মরিচের প্রচুর ফলন হয়। এছাড়াও বাঁশ উৎপাদনের আদর্শ একটি অঞ্চল এটি। পূর্বে এ অঞ্চলে কাউন, তিল, তিসি, পাট ও গমের আবাদ করা হত। এছাড়াও এখানে কলা, লিচু, কাঁঠাল, আম, তরমুজ, পেঁপে ও খিরা বাণিজ্যিকভাবে চাষ হয়। ২০০১ সালের ভূমিজরিপ অনুসারে উপজেলার ৫৭.৩৭% পরিবার কৃষিজমির মালিক। উপজেলায় মোট ২২৯৮৮ হেক্টর আবাদি জমি রয়েছে।
জনসংখ্যার উপাত্ত
১৯৮১ সালে ডিমলা উপজেলার জনসংখ্যা ছিল ১ লক্ষ ৬৫ হাজার। ২০১১ সালে তা বেড়ে দাঁড়ায় ২,৮৩,৪৩৮ জনে, যার মধ্যে পুরুষ ১৪২৪১২ জন এবং নারী ১৪১০২৬ জন। এর মধ্যে ৫-৯ বছর বয়সী হল ৪০৬৮৮ জন, ১০-১৪ বছর বয়সী ৩৪৫৮৭ জন ও ১৮ বছরের ঊর্ধ্বে ১৬০৭৮৩ জন। বিবাহিত নারীর সংখ্যা ৬৬০৫০ জন, যাদের বয়স ১৫-৫৯ এর মধ্যে। নারী পুরুষের লিঙ্গ অনুপাত ১০১। ডিমলা উপজেলায় মোট ৬৩৫৩৫টি পরিবার বসবাস করে। জনসংখ্যার ঘনত্ব প্রতি বর্গকিলোমিটারে ৮৬৭ জন। উপজেলায় মোট ভোটার ১,৬৫,০৮৫ জন, পুরুষ ভোটার ৮২,৫৪৪ জন এবং মহিলা ভোটার ৮২,৫৪১জন।
শিক্ষা
ডিমলা উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা এছাড়াও রয়েছে কারিগরি শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়, ৩ বছর মেয়াদী স্নাতক (পাস কোর্স) ৪ বছর মেয়াদী স্নাতক সম্মান কোর্স। এছাড়াও কারিগরি শিক্ষার আওতায় কম্পিউটার ও কারিগরি প্রশিক্ষণের ৬ মাস মেয়াদী কোর্স, ২ বছর মেয়াদী এসএসসি ভোকেশনাল, ২ বছর মেয়াদী এইচএসসি ভোকেশনাল কোর্স, ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স এবং ৪ বছর মেয়াদী ডিপ্লোমা-ইন- টেক্সটাইল ইঞ্জিনিয়ারিং কোর্স।
২০১১ সালের তথ্য অনুযায়ী ডিমলা উপজেলার স্বাক্ষরতার হার ৪২.২%, যার মধ্যে পুরুষ ৪৪.৭% এবং নারী ৩৯.৭%। যেখানে জাতীয় স্বাক্ষরতার হার ৪৩.৭% ও জেলার স্বাক্ষতার হার ৪৪.৪%। ২০০১ সালে এ স্বাক্ষরতার হার ছিল ৩৬.২%, পুরুষ ৪১.৭%, মহিলা ৩০.৬%। উপজেলার ইউনিয়নগুলোর মধ্যে সবচেয়ে বেশি শিক্ষার ডিমলা সদর ইউনিয়নে ৪৯.০% এবং সবচেয়ে কম নাউতারা ইউনিয়নে ৩৬.৭%।
উল্লেখযোগ্য শিক্ষা প্রতিষ্ঠানের মধ্যে আছে কারিগরি শিক্ষা প্রতিষ্ঠান ৫টি, উচ্চ শিক্ষা প্রতিষ্ঠান ৪টি, উচ্চ মাধ্যমিক প্রতিষ্ঠান ১৯টি, মাধ্যমিক প্রতিষ্ঠান ৫০টি প্রাথমিক বিদ্যালয় ৩৫২টি, দাখিল মাদ্রাসা ১৬টি, আলিম মাদ্রাসা ২টি, ফাজিল মাদ্রাসা ৪টি। উপজেলার প্রথম বিদ্যালয় প্রতিষ্ঠিত হয় ১৯০৬ সালে খগাখড়িবাড়ী উচ্চ বিদ্যালয়। [উল্লেখযোগ্য কিছু প্রতিষ্ঠানের তালিকা নিম্নরুপঃ
যোগাযোগ
ডিমলা উপজেলার যোগাযোগের প্রধান মাধ্যম সড়কপথ। জেড৫০৫৪ (ডিমলা-বোড়াগাড়ী), জেড৫৭০৪ (বোড়াগাড়ী-ডোমার) ও জেড৫৭০৭ (ডোমার-নীলফামারী) ডিমলাকে নীলফামারী জেলা সদরের সাথে যুক্ত করেছে। জেড৫৭০৩ (ডিমলা-বাহাদুর দরগা) ও জেড৫৭০৪ (বাহাদুর দরগা-জলঢাকা) সড়ক পথে জলঢাকা হয়ে আর ৫৬০ দিয়ে রংপুর এবং সেখান থেকে এন৫ হয়ে ঢাকার সাথে সংযোগ স্থাপন করেছে। সড়ক পথে ডিমলা থেকে ঢাকার দুরত্ব ৩৬৬ কিলোমিটার, রংপুরের দুরত্ব ৬৫ কিলোমিটার, নীলফামারীর দুরত্ব ৪৪ কিলোমিটার। সমগ্র উপজেলায় ১০১ কিলোমিটার পাকা সড়ক আছে।
এ উপজেলায় কোন রেলপথ ও আকাশপথ নেই। এর নিকটবর্তী রেলওয়ে স্টেশন ২০ কিলোমিটার দূরে ডোমার রেলওয়ে স্টেশন। নিকটবর্তী বিমানবন্দর হল সৈয়দপুর বিমানবন্দর, যার দুরত্ব ৬৪ কিলোমিটার। উপজেলার বাইরে যোগাযোগ করার মত কোন নৌপথ না থাকলেও তিস্তা নদীর চরাঞ্চলে এক গ্রাম থেকে আরেক গ্রাম বা নদী পাড়াপাড়ের জন্য নৌকা ব্যবহৃত হয়।
স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। ডিমলা উপজেলায় অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় ৫০ শয্যা বিশিষ্ট একটি সরকারি হাসপাতালের সাথে সাথে ২টি উপ-স্বাস্থ্যকেন্দ্র, ৩৫টি কমিউনিটি ক্লিনিক ও ১০টি পরিবার কল্যাণ কেন্দ্র রয়েছে।
ভাষা ও সংস্কৃতি
ডিমলা উপজেলার মানুষের প্রধান ভাষা বাংলা। এখানকার অধিকাংশ মানুষ বাংলা ভাষার উপভাষা রংপুরী ভাষায় কথা বলে, তবে সিরাজগঞ্জ, টাঙ্গাইলসহ প্রভৃতি জেলা থেকে আগত (বর্তমানে স্থায়ী বাসিন্দা) মানুষেরা তাদের স্থানীয় উপভাষা ও রংপুরী উভয় ভাষায় কথা বলে।
ভাওয়াইয়া ও সত্যপীরের গান ডিমলার লোকসংস্কৃতির গুরুত্বপূর্ণ অংশ। এখানে বেশ কিছু মেলা ও উরশ পালিত হয়। কালীগঞ্জের উরশ ও মেলা উপজেলার সর্ববৃহৎ উৎসব। কবি শেখর উপাধি প্রাপ্ত কবি মহম্মদ মহসীন ডিমলায় জন্মগ্রহণ করেছিলেন। সাংস্কৃতিক প্রতিষ্ঠানের মধ্যে ডিমলায় ৪টি সিনেমা হল (বর্তমানে বিলুপ্ত), ৩টি নাট্যদল, ৬টি সংগীত একাডেমি রয়েছে।
হাডুডু, ডাংগুলি ও মার্বেল খেলা ডিমলার সাধারণ মানুষের মধ্যে এক সময় খুব জনপ্রিয় ছিল। কিন্তু সাম্প্রতিক কালে ক্রিকেট এই দুই খেলার জনপ্রিয়তা অনেক কমিয়ে দিয়েছে। এছাড়া ফুটবল, কাবাডি ও ভলিবলও এই উপজেলায় বেশ জনপ্রিয় হয়ে উঠেছে।
উল্লেখযোগ্য স্থান
ডিমলার দর্শনীয় স্থানের মধ্যে রয়েছে তিস্তা নদী,ডিমলা ফরেস্ট, বুড়ি তিস্তা সেচ প্রকল্প, কালীগঞ্জের যৌথবাধ, তিস্তা ব্যারেজ ও অবসর, বালাপাড়া গণকবর, ডিমলা জমিদার বাড়ি, বালাপাড়া বুরুজ প্রভৃতি। এই উপজেলার ভূপ্রকৃতি ও প্রাকৃতিক পরিবেশ অত্যন্ত মনোমুগ্ধকর ।
আবার বসন্ত
আবার বসন্ত হল ২০১৯ সালের একটি বাংলাদেশি চলচ্চিত্র, যে চলচ্চিত্রে কাহিনীকার, চিত্রনাট্যকার ও পরিচালক হিসেবে কাজ করেছেন অনন্য মামুন এবং চলচ্চিত্রটিতে অভিনয় করেছেন তারিক আনাম খান, অর্চিতা স্পর্শিয়া, আনন্দ খালেদ, মুকিত জাকারিয়া, ইমতু রাতিশসহ আরো অনেকে। চলচ্চিত্রটি প্রযোজনা করেছে ট্যাম মাল্টিমিডিয়া। চলচ্চিত্রটি ২০১৯ সালে ৫ জুন ঈদুল ফিতর উপলক্ষে মুক্তি পায়।
কাহিনি সংক্ষেপ
ইমরান চৌধুরী (তারিক আনাম খান) দেশের একজন প্রতিষ্ঠিত ব্যবসায়ী। তার সন্তানদের সাথে তার ১৫ বছর ধরে কোন যোগাযোগ নেই। তার স্ত্রীর মৃত্যুর পর কেউ তাকে দেখতে আসে নি। একাকীত্বে ভোগা ষাটোর্ধ্ব ইমরান চৌধুরী সম্পর্কে জড়ান ২৫ বছরের তিথি মোস্তফার (অর্চিতা স্পর্শিয়া) সাথে। এতে বাধা হয়ে দাঁড়ায় ইমরান চৌধুরীর ছেলেমেয়েরা। ব্যাপারটা গড়ায় আদালতে।
মুক্তি
চলচ্চিত্রটি বাংলাদেশ সেন্সর বোর্ড থেকে ২০১৯ সালের ১৬ এপ্রিল বিনাকর্তনে ছাড়পত্র পায়। ২০১৯ সালের ২৮ মে বলাকা সিনেমা হলে চলচ্চিত্রটির প্রিমিয়ার অনুষ্ঠিত হয়।  এরপর ২০১৯ সালের ৫ জুন চলচ্চিত্রটি ঈদুল ফিতর উপলক্ষে বাংলাদেশের সাতটি প্রেক্ষাগৃহে মুক্তি পায়।
বাঁশখালী বিদ্যুৎকেন্দ্র বিরোধী আন্দোলন
বাঁশখালী পাওয়ার প্ল্যান্ট আন্দোলন ছিল বাংলাদেশের চট্টগ্রামের বাঁশখালী উপজেলায় একটি কয়লা ভিত্তিক বিদ্যুৎ কেন্দ্র নির্মাণের জন্য বাংলাদেশী-চীনা কনসোর্টিয়াম কর্তৃক কৃষি জমি, কবরস্থান এবং বাড়ি অধিগ্রহণের বিরুদ্ধে ২০১৬ সালের একটি আন্দোলন। এতে বিক্ষোভকারী ও পুলিশ কর্মকর্তাদের মধ্যে সংঘর্ষে চারজন (পুলিশের মতে) বা পাঁচজন (বিক্ষোভকারীদের মতে) নিহত হন। বিক্ষোভকারীদের মতে, পুলিশের সঙ্গে সংঘর্ষের পর আরও চারজন নিখোঁজ হন।
পটভূমি
২০১৬-এর ফেব্রুয়ারীতে বাংলাদেশ পাওয়ার ডেভেলপমেন্ট বোর্ড দুটি কোম্পানির একটি কনসোর্টিয়াম-বাংলাদেশ ভিত্তিক এস আলম গ্রুপ অব ইন্ডাস্ট্রিজ এবং চীন ভিত্তিক শানতং ইলেকট্রিক পাওয়ার কনস্ট্রাকশন কর্পোরেশন III-এর কাছ থেকে বিদ্যুত ক্রয়ের জন্য একটি চুক্তি স্বাক্ষর করে। বিশেষজ্ঞরা নতুন কয়লা প্ল্যান্টের পরিবেশগত প্রভাব সম্পর্কে সতর্ক করেন, এবং ২০১৬ সালের ১৬ মার্চ থেকে (চুক্তি স্বাক্ষরিত হওয়ার কিছুক্ষণ পর) প্রতিবাদ শুরু হয়।
২০১৬-এর ২রা এপ্রিল, যখন কয়লা ভিত্তিক বিদ্যুৎ কেন্দ্রের মালিক ও প্রকৌশলীরা নির্মাণস্থল পরিদর্শন করার চেষ্টা করেন, তখন বিক্ষোভকারীরা কর্মকর্তাদের গাড়িতে আঘাত হানে। পুলিশ বিক্ষোভকারীদের দমন করে সাতজনকে গ্রেপ্তার করে। গ্রেপ্তারের ঘটনায় ক্ষুব্ধ হয়ে স্থানীয় বাসিন্দারা ৪ এপ্রিল জনসমাবেশের আহ্বান জানান।
একই দিনে একই স্থানে আওয়ামী লীগ নেতারা সভা আয়োজন করে। স্থানীয় পুলিশ এলাকায় জনসমাগম নিষিদ্ধ করে ১৪৪ ধারা জারি করে। ৪ এপ্রিল স্থানীয় বাসিন্দারা আন্দোলন করতে জড়ো হলে পুলিশ গুলি চালিয়ে কমপক্ষে পাঁচজনকে হত্যা করে। ভারতের ঝাড়খণ্ডে ছয় জনকে হত্যার পর কয়লা বিরোধী বিক্ষোভে এটিই সবচেয়ে বড় প্রাণহানির ঘটনা।
চুক্তি
২০১৩ এর ৩১ অক্টোবর, পরিবেশগত প্রভাব মূল্যায়ন না থাকা সত্ত্বেও এস. আলম গ্রুপ অফ ইন্ডাস্ট্রিজকে আওয়ামী লীগ সরকার চট্টগ্রামের বাঁশখালী উপজেলায় দুটি কয়লাভিত্তিক বিদ্যুৎকেন্দ্র নির্মাণের অনুমোদন দেয়। ডিসেম্বরে গ্রুপটি (বাংলাদেশের সবচেয়ে দ্রুত বর্ধনশীল সমষ্টিগুলির মধ্যে একটি) একটি কয়লা-ভিত্তিক বিদ্যুৎ কেন্দ্রের জন্য চীন ভিত্তিক শক্তি কোম্পানি শানতং ইলেকট্রিক পাওয়ার কনস্ট্রাকশন কর্পোরেশন III এর সাথে একটি চুক্তি সই করে। ২০১৬-এর ১৬ ফেব্রুয়ারী সরকার প্রতি কিলোওয়াট ঘণ্টা ৳ ৬.৬১ দরে প্ল্যান্টটি থেকে (যার ক্ষমতা ১.২২ মেগাওয়াট) বিদ্যুৎ ক্রয়ের জন্য একটি চুক্তি স্বাক্ষর করে।
ভূমি অধিগ্রহণ
২০১৩ সালে, এস. আলম গ্রুপ অফ ইন্ডাস্ট্রিজ (প্ল্যান্টের স্থানীয় মালিক) ক্ষমতাসীন আওয়ামী লীগের সহায়তায় স্থানীয় বাসিন্দাদের কাছ থেকে জমি অধিগ্রহণ শুরু করে। বাসিন্দারা অভিযোগ করেছে যে তাদের যথাযথ ক্ষতিপূরণ দেওয়া হয়নি এবং গ্রুপটির নির্বাহীদের সাথে যোগাযোগ করতে তাদের নিষেধ করা হয়েছে।
সুরক্ষা কমিটি
এস আলম গ্রুপ প্রায় ভূমি অধিগ্রহণ করেছে বলে জানানোর পরে বাসস্থান ও কবরস্থান রক্ষার জন্য একটি কমিটি গঠন করা হয়, প্রাথমিকভাবে যার সদস্যরা ছিলেন জীবিকা নির্বাহকারী লবণ চাষী। সাবেক ইউনিয়ন চেয়ারম্যান এবং স্থানীয় বাংলাদেশ জাতীয়তাবাদী দলের নেতা লিয়াকত আলীকে এস আলম গ্রুপের কাছ থেকে কৃষি ও আবাসিক জমি, মসজিদ, মন্দির ও কবরস্থান রক্ষার জন্য একটি সমাবেশের নেতৃত্ব দেওয়ার জন্য মনোনীত করা হয় এবং একটি গণশুনানিতে অংশ নিতে বাধ্য করা হয়।
ঘটনা
যখন এস. আলম গ্রুপ অফ ইন্ডাস্ট্রিজ এবং সরকারের ক্রিয়াকলাপের প্রতিবাদে শত শত লোক জড়ো হয়, তখন দাবি উপেক্ষা করে এবং যথাযথ ক্ষতিপূরণ ছাড়াই স্থানীয় বাসিন্দাদের কাছ থেকে জমি অধিগ্রহণের হতাশার মধ্য দিয়ে ১১ই মার্চ, ২০১৬-এ বিক্ষোভ শেষ হয়। ১৯ মার্চের সমাবেশে স্থানীয় আওয়ামী লীগের সদস্যরা জনতার ওপর গুলি চালায়। তবে জনতা ছত্রভঙ্গ হয়ে গেলে তা সহিংস রূপ নেয়।
আন্দোলন তখনো অব্যাহত ছিল, এবং ২৩ মার্চের একটি জনসভায় প্রায় ৩০০০ জন লোকের উপস্থিতিতে তাদের দাবিগুলি বিবেচনা করা হবে বলে আশ্বাস দেওয়া হয়েছিল। গণশুনানি সত্ত্বেও এস. আলম গ্রুপ অব ইন্ডাস্ট্রিজের কর্মকর্তারা তাদের কাজ চালিয়ে যায়; ২ এপ্রিল, বেশ কয়েকজন প্রকৌশলী এবং একজন কোম্পানির পরিচালক প্রকল্প এলাকা পরিদর্শন করেন। বিক্ষোভকারীরা তাদের গাড়িবহরে হামলা চালায় এবং একটি সিএনজি চালিত অটোরিকশা ভাংচুর করে। এতে স্থানীয় বাসিন্দাদের বিরুদ্ধে অভিযোগ দায়ের করা হয় এবং ২৪ ঘন্টার মধ্যে সাতজনকে গ্রেপ্তার করা হয়।
২০১৬-এর ৪ এপ্রিল প্রায় ৫০০ গ্রামবাসী ১৪৪ ধারা অমান্য করে পুলিশ ও সরকারের পদক্ষেপের বিরুদ্ধে বিক্ষোভ শুরু করে। পুলিশ ও আওয়ামী লীগের সদস্যদের বহনকারী ৩০টি মোটরসাইকেল এসে বিক্ষোভকারীদের সরে যাওয়ার নির্দেশ দেয়। বিক্ষোভকারীরা রাজি না হলে পুলিশ ও আওয়ামী লীগের সদস্যরা জনতার ওপর গুলি চালাতে থাকে। ঘটনাস্থলেই চারজন এবং চিকিৎসাধীন অবস্থায় আরও দুজন মারা যায়।
অস্কার পিস্টোরিয়াস
অস্কার লিওনার্দ কার্ল পিস্টোরিয়াস (Oscar Leonard Carl Pistorius; জন্ম: ২২ নভেম্বর, ১৯৮৬) দক্ষিণ আফ্রিকায় জন্মগ্রহণকারী বিখ্যাত দৌড়বিদ। তার দুই পা নেই; ফলে তিনি টি৪৩ শ্রেণীভূক্ত হওয়া স্বত্ত্বেও টি৪৪ শ্রেণীভূক্ত দলের দৌড় প্রতিযোগিতায় অংশগ্রহণ করেন। বর্তমানে তিনি টি৪৪ শ্রেণীর প্রতিযোগিতায় ২০০ মিটার ও ৪০০ মিটার দৌঁড় বিষয়ে বিশ্বরেকর্ডের অধিকারী। এছাড়াও, যুগ্মভাবে টি৪৩ শ্রেণীর ১০০ মিটার দৌড়ের বিশ্বরেকর্ডেও ভাগ বসিয়েছেন।
প্রারম্ভিক জীবন
হেঙ্ক ও শীলা পিস্টোরিয়াস দম্পতির সন্তান অস্কার পিস্টোরিয়াস ২২ নভেম্বর, ১৯৮৬ সালে জোহান্সবার্গের স্যান্ডটনে জন্মগ্রহণ করেন। এরপর এক খ্রিস্টান বাড়িতে বেড়ে ওঠেন। তার কার্ল নামীয় এক জ্যেষ্ঠ ভাই ও এইমি নামে ছোট বোন আছে। পিস্টোরিয়াসের মা ৪৩ বছর বয়সে মারা যান; তখন তার বয়স ছিল ১৫ বছর যা তার জীবনে ব্যাপক প্রভাব বিস্তার করেছিল। তার প্রমাতামহ ইতালিয় অভিবাসী হিসেব কেনিয়ায় এসেছিলেন।
ফিবুলাবিহীন অবস্থায় পিস্টোরিয়াস জন্মগ্রহণ করেন। ১১ মাস বয়সে হাঁটু ও পায়ের গোড়ালি অংশ বিচ্ছিন্ন করতে হয়। কন্সট্যাশিয়া ক্লোফ প্রাইমারি ও প্রিটোরিয়া বয়েজ হাই স্কুলে অধ্যয়ন করেন। সেখানে তিনি ১১ থেকে ১৩ বছর বয়সের মধ্যে সময়কালে রাগবি ইউনিয়ন, ওয়াটার পোলো ও টেনিস খেলায় অংশ নেন। পাশাপাশি ক্লাব পর্যায়ের অলিম্পিক কুস্তিতেও খেলেন।  দক্ষিণ আফ্রিকার প্রিটোরিয়ায় জেনি ব্রুক্স গ্যারেজের জিমে প্রশিক্ষণ নেন। ২০০৩ সালে হাটুতে গুরুতর আঘাতপ্রাপ্তি ঘটে তার। এরপর তিনি ২০০৪ সালের জানুয়ারি মাসে দৌড় খেলায় অংশ নেন। কোচ অ্যাম্পি লো তাকে সহযোগিতা করেন। এরপর তিনি আর পিছনে ফিরে তাকাননি। দক্ষিণ আফ্রিকার ফ্রাঙ্কোইজ ভ্যান্ডারওয়াট তার পা হিসেবে ব্লেড আকৃতির অতিরিক্ত অংশ স্থাপন করেন। দৌড়ের উপযুক্ত ব্লেডের অভাবে ভ্যান্ডারওয়াট স্থানীয় প্রকৌশলীদের সাথে আলাপ করে তা তৈরীর জন্য ফরমায়েশ দাখিল করে। কিন্তু ব্লেডগুলো দ্রুত ভেঙ্গে যাওয়ায় আমেরিকান স্প্রিন্টার ব্রায়ান ফ্রেজারের কাছে তাকে পাঠানো হয় ও আইসল্যান্ডের ওসার কোম্পানি উপযুক্ত ব্লেড তৈরী করে।
বিতর্ক
১৪ ফেব্রুয়ারি, ২০১৩ তারিখে পিস্টোরিয়াসকে খুনের দায়ে অভিযুক্ত করা হয়। রীভা স্টীনক্যাম্প নাম্নী তার মেয়েবন্ধুকে প্রিটোরিয়ায় সকালে নিজ বাড়িতে গুলি করে হত্যা করেন। কিছু প্রচারমাধ্যমের প্রতিবেদনে বলা হয় যে, তিনি ভুলবশতঃ এ হত্যাকাণ্ড ঘটিয়েছেন। কিন্তু স্থানীয় কর্তৃপক্ষ থেকে এ তথ্যের সত্যতা প্রকাশ পায়নি। তারা আরো বলেন, যদি ভুলবশত হত্যাকাণ্ড ঘটান তবে তিনি ১ টি গুলি অথবা সর্বোচ্চ ২ টি গুলি করবেন। সেখানে তিনি ৬ টি গুলি করেছেন। এরপর রীভা স্টীনক্যাম্প নিজের জীবন বাঁচাতে তিনি গোসল খানায় ঢোকেন। কিন্তু পিস্টোরিয়াস সেখানেও গুলি করেন ও ক্রিকেট ব্যাট দিয়ে তার মাথায় পেটান এবং তার মৃত্যু ঘটে। 2021 সালের নভেম্বরে, দক্ষিণ আফ্রিকার কারা কর্তৃপক্ষ অস্কার পিস্টোরিয়াসের প্যারোলে বিবেচনা করার জন্য প্রথম পদ্ধতিগত পদক্ষেপ শুরু করেছিল, তার বান্ধবীকে হত্যার জন্য কারাগারে বন্দী করা হয়েছিল।
আলোকদিয়া ইউনিয়ন
আলোকদিয়া ইউনিয়ন বাংলাদেশের ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন। এটি মধুপুর উপজেলার ১ কি.মি. দক্ষিণে ১৮টি গ্রাম নিয়ে আলোকদিয়া ইউনিয়ন গঠিত। ইউনিয়নটি ৬০ ভাগ পাহাড় ও ৪০ ভাগ নিচু এলাকা নিয়ে গঠিত।
ভৌগোলিক ও জনসংখ্যার উপাত্ত
আলোকদিয়া ইউনিয়নের মোট আয়তন ৭৩৪৬ একর। ঘরবাড়ির সংখ্যা ৮৯৬৯ টি। গ্রামের সংখ্যা দশটি। বাংলাদেশের ২০১১ সালের আদমশুমারী অনুযায়ী আলোকদিয়া ইউনিয়নের মোট জনসংখ্যা ৪১,৬৭২ জন। এদের মধ্যে ১৭১৬২ জন পুরুষ এবং ১৭৪২৬ জন মহিলা। প্রতি ব:কি: এ ১১৬৩ জন লোক বাস করে। বর্তমান চেয়ারম্যান আবু সাইদ তালুকদার (দুলাল)।
গ্রামভিত্তিক লোকসংখ্যা
নিবন্ধিত গ্রাম ভিত্তিক জন সংখ্যা :
শিক্ষা
আলোকদিয়া ইউনিয়নের সাক্ষরতার হার ২৬.৬%।
ফুবার (টেলিভিশন ধারাবাহিক)
ফুবার আমেরিকান মারপিট-হাস্যরসাত্মক টেলিভিশন ধারাবাহিক, যা নিক সান্টোরা দ্বারা নির্মিত, ব্ল্যাকজ্যাক ফিল্মস এবং স্কাইড্যান্স টেলিভিশন দ্বারা প্রযোজিত। এই স্ক্রিপ্টযুক্ত লাইভ-অ্যাকশন টেলিভিশন সিরিজে আর্নল্ড শোয়ার্জনেগার প্রথমবার প্রধান ভূমিকায় অভিনয় করেছেন। ধারাবাহিকটি ২৫ মে ২০২৩-এ নেটফ্লিক্সে প্রিমিয়ার হয়েছিল।
শ্রী রাম লামিছানে
শ্রী রাম লামিছন (নেপালি: श्री राम लामिछाने, জন্ম: ২১ ফেব্রুয়ারি, ললিতপুর, নেপাল), নেপাল স্কাউটের প্রধান কমিশনার এবং স্কাউট আন্দোলনের বিশ্ব সংস্থার (ডব্লিউওএসএম) এশিয়া-প্যাসিফিক আঞ্চলিক স্কাউট কমিটির আঞ্চলিক ভাইস-চেয়ারম্যান হিসাবে দায়িত্ব পালন করেছেন। তিনি ২০০৯ থেকে ২০১৫ পর্যন্ত নির্বাচিত স্বেচ্ছাসেবক সদস্য হিসাবে ছিলেন। বর্তমানে অ্যাওয়ার্ড কমিটির চেয়ারম্যান হিসাবে দায়িত্ব পালন করছেন।
২০১৬ সালে, তিনি ওয়ার্ল্ড স্কাউটিংয়ে ব্যতিক্রমী পরিষেবার জন্য ওয়ার্ল্ড স্কাউট কমিটি কর্তৃক ওয়ার্ল্ড অর্গানাইজেশন অব স্কাউট মুভমেন্টের বিশিষ্ট ৩৫০তম ব্রোঞ্জ ওল্ফ অ্যাওয়ার্ডে ভূষিত হয়েছিলেন।
পায়ু ফোঁড়ানো
পায়ু ফোঁড়ানো করা হল মানুষের মলদ্বারের আশেপাশের অংশে, সাধারণত পেরিনিয়ামে শরীর ফোঁড়ানো।
নাম থাকা সত্ত্বেও, মলদ্বারের স্ফিঙ্কটারের ছিদ্র করা খুব বিরল, কারণ ক্ষত খালটি একবার সেরে গেলেও, মলদ্বারের মতো সংবেদনশীল জায়গায় একটি কার্যকরী পেশীর মাধ্যমে ছিদ্র করা ব্যথাদায়ক হতে পারে এবং ছিঁড়ে যাওয়ার প্রবণতা থাকে।
এমনকি আরও বেশি, এই এলাকায় একটি নতুন ছিদ্রকে সংক্রমণ থেকে নিরাপদ রাখা অত্যন্ত কঠিন, কারণ মলের মত পদার্থের অবিরত উপস্থিতি।
ব্রাজিলে মালে বিদ্রোহ
মালে বিদ্রোহ (Revolta dos Malês) বা দ্য গ্রেট রিভোল্ট বা রমজান বিদ্রোহ ছিল একটি দাস বিদ্রোহ, যা ব্রাজিলের সাম্রাজ্যের রাজত্বকালীন সময়ে একদল মুসলিম বিদ্রোহের মাধ্যমে শুরু হয়। ১৮৩৫ সালের জানুয়ারি মাসে রমজান মাসের এক রবিবারে ব্রাজিলের বাইয়া প্রদেশের সালভাদর শহরে মুসলিম শিক্ষকদের দ্বারা অনুপ্রাণিত হয়ে একদল আফ্রিকীয় মুসলিম দাস নিজেদের দাসত্বের বেড়াজাল থেকে মুক্ত করার লক্ষ্যে সরকারের বিরুদ্ধে উঠে দাঁড়ায়। তখন বাইয়াতে মুসলমানদের মালে বলা হত। তাই এ বিদ্রোহ মালে বিদ্রোহ নামে পরিচিতি লাভ করে।
বিদ্রোহটি আওয়ার লেডি অফ গাইডেন্সের উৎসবের দিনে সংঘটিত হয়। এটি ছিল বনফিমের চার্চের ধর্মীয় ছুটিচক্রের একটি উদযাপন। তাই সেদিন অসংখ্য উপাসক সপ্তাহান্তে প্রার্থনা বা ছুটি উদযাপনের জন্য বনফিমে ভ্রমণ করে। উদযাপন নিয়ন্ত্রণে রাখার জন্য কর্তৃপক্ষ সেদিন বনফিমে ছিল। ফলস্বরূপ সালভাদরে সেদিন কম লোক ও কর্তৃপক্ষ থাকবে, যা বিদ্রোহীদের জন্য শহরটি দখল করা সহজ করে তুলবে এ ধারণায় সেদিনই বিদ্রোহ ঘোষণা করা হয়। সেই ক্রীতদাসরা হাইতির দাস বিপ্লব (১৭৯১-১৮০) সম্পর্কে জানত এবং তারা রাষ্ট্রপতি ডেসালিনের ছবিসম্বলিত নেকলেসও পরত, যিনি হাইতির স্বাধীনতা ঘোষণা করেছিলেন।
সর্বপল্লী রাধাকৃষ্ণণ
সর্বপল্লী রাধাকৃষ্ণণ (సర్వేపల్లి రాధాకృష్ణ; சர்வேபள்ளி ராதாகிருஷ்ணன்), (৫ সেপ্টেম্বর, ১৮৮৮ – ১৭ এপ্রিল, ১৯৭৫) স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি ছিলেন।
সাফল্য
সর্বপল্লী রাধাকৃষ্ণণ স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি ছিলেন।প্রতি বছর ৫ সেপ্টেম্বর, ভারতে শিক্ষক দিবসরূপে পালিত হয়।
একজন আদর্শ শিক্ষক ডঃ সর্বপল্লী রাধাকৃষ্ণণ [৫ সেপ্টেম্বর, ১৮৮৮ – ১৭ এপ্রিল, ১৯৭৫] আজকের দিনে তামিলনাডুর তিরুট্টানিতে এক দরিদ্র ব্রাহ্মণ পরিবারে জন্মগ্রহণ করেন।
তিনি স্বাধীন ভারতের প্রথম উপরাষ্ট্রপতি (১৯৫২-১৯৬২) এবং দ্বিতীয় রাষ্ট্রপতি(১৯৬২-৬৭) ছিলেন।
তার পরিবারের আর্থিক অবস্থা খুব একটা সচ্ছল ছিল না। দূর সম্পর্কের এক দাদার কাছ থেকে দর্শনের বই পান এবং তখনই ঠিক করেন তিনি দর্শন নিয়ে পড়বেন। স্নাতকোত্তর ডিগ্রি লাভ করার জন্য তিনি "বেদান্ত দর্শনের বিমূর্ত পূর্বকল্পনা " (The Ethics of the Vedanta and its metaphysical Presuppositions) বিষয়ে একটি গবেষণা মূলক প্রবন্ধ লেখেন। তিনি ভেবেছিলেন তার  গবেষণামূলক প্রবন্ধ দর্শনের অধ্যাপক বাতিল করে দেবেন। কিন্তু অধ্যাপক অ্যালফ্রেড জর্জ হগ তার প্রবন্ধ পড়ে খুবই খুশি হন। এই প্রবন্ধ যখন ছাপানো হয় তখন রাধাকৃষ্ণাণ এর বয়স ২০ বছর।
বিশ্বের দরবারে তিনি অতি জনপ্রিয় দার্শনিক অধ্যাপক হিসাবেও পরিচিত ছিলেন। ১৯৩১ সালে তাকে British knighthood-এ সম্মানিত করা হয়। ১৯৫৪তে ভারতরত্ন উপাধি পান।
প্রথম জীবনে তিনি মাইসোর বিশ্ববিদ্যালয়ের অধ্যাপনা করেন (১৯১৮)। এসময় তিনি বিভিন্ন উল্লেখযোগ্য পত্রিকায় লিখতেন। সে সময়েই তিনি লেখেন তার প্রথম গ্রন্থ ‘The Philosophy of Rabindranath Tagore’। দ্বিতীয় গ্রন্থ ‘The Reign of Religion in Contemporary Philosophy’প্রকাশিত হয় ১৯২০সালে। তিনি কলকাতা বিশ্ববিদ্যালয়েও অধ্যাপনা করেন। দেশ–বিদেশের বিভিন্ন বিশ্ববিদ্যালয় থেকে তিনি বারবার অধ্যাপনার জন্য আমন্ত্রিত হয়েছেন।
রেড স্টার বেলগ্রেড
ফুদবালস্কি ক্লুব ত্রভেনা জোভেজদা, সাধারণত এর ইংরেজি নাম রেড স্টার বেলগ্রেড (Црвена звезда Београд / Crvena zvezda Beograd) অথবা শুধুমাত্র রেড স্টার নামে পরিচিত, হল বেলগ্রেড ভিত্তিক একটি সার্বিয়ার পেশাদার ফুটবল ক্লাব, যেটি রেড স্টার বহু-খেলাধুলা ভিত্তিক ক্লাবের একটি প্রধান অংশ। তারা হচ্ছে একমাত্র সার্বিয়ান এবং সাবেক যুগোস্লাভিয়ান ক্লাব যারা ইউরোপিয়ান কাপ জয়লাভ করেছেন; তারা ১৯৯০–৯১ ইউরোপিয়ান কাপ জয়লাভ করেছিল। একই সাথে তারা একমাত্র সার্বিয়ান ক্লাব হিসেবে আন্তর্মহাদেশীয় কাপ জয়লাভ করেছে। বর্তমান সার্বিয়ান এবং সাবেক যুগোস্লাভিয়ান প্রতিযোগিতায় এপর্যন্ত তারা ২৮টি জাতীয় চ্যাম্পিয়নশিপ এবং ২৪টি জাতীয় কাপ জয়লাভ করেছে। রেড স্টার সাবেক যুগোস্লাভিয়ান লীগে সবচেয়ে সফল ক্লাব ছিল যেখানে তারা যুগোস্লাভিয়ার প্রথম লীগের সর্বকালের পয়েন্ট টেবিলের এক নম্বরে ছিল; একই সাথে তারা সার্বিয়ায় অন্যতম সেরা ক্লাব। ১৯৯১–৯২ মৌসুম থেকে, রেড স্টারের সেরা সাফল্য হচ্ছে উয়েফা চ্যাম্পিয়নস লীগের গ্রুপ পর্ব এবং উয়েফা ইউরোপা লীগের নকআউট পর্বে খেলা।
সর্বপল্লী রাধাকৃষ্ণণ
যদুনাথ সিংহের সঙ্গে মোকদ্দমা
১৯২৭ সালে প্রকাশিত হয়েছিল রাধাকৃষ্ণানের সাড়া জাগানো বই "ইন্ডিয়ান ফিলজফি"র দ্বিতীয় খণ্ড, যা ছিল ডঃ যদুনাথ সিংহের গবেষণাপত্রটির পুনর্মুদ্রণ। ডঃ সিংহ এই চুরির বিষয়টি জানতে পারেন যখন ১৯২৮ সালে রাধাকৃষ্ণানের দ্য বেদান্ত অ্যাকর্ডিং টু শংকর অ্যান্ড রামানুজ নামে আরো একটি বই প্রকাশিত হয়। এই বইটি ছিল রাধাকৃষ্ণনের ইন্ডিয়ান ফিলজফি দ্বিতীয় খণ্ডের অষ্টম এবং নবম অধ্যায়ের একটি স্বতন্ত্র পুনর্মুদ্রণ। সেই বইটি থেকেই যদুনাথ সিংহ সবিস্ময়ে জানতে পারেন যে তার গবেষণার প্রথম দুটি অধ্যায় থেকে অনেক অনুচ্ছেদ খ্যাতনামা অধ্যাপক রাধাকৃষন চুরি করেন।
রেড স্টার বেলগ্রেড
২০০৮ সালের এক মতগ্রহণের ফলাফল অনুযায়ী, রেড স্টার বেলগ্রেড হচ্ছে সার্বিয়ার সবচেয়ে জনপ্রিয় ফুটবল ক্লান, যেখানে ৪৮.২% ভোট পেয়েছিল। সাবেক যুগোস্লাভিয়া এবং বর্তমান সার্বিয়ায় তাদের অনেক ভক্ত রয়েছে। তাদের প্রধান প্রতিদ্বন্দ্বী হচ্ছে তাদের বেলগ্রেড নিবাসী এফকে পার্তিজান। এই দুই দলের মধ্যকার অনুষ্ঠিত ম্যাচকে ইটার্নাল ডার্বি হিসেবে উল্লেখ করা হয়। ২০০৯ সালে সেপ্টেম্বর মাসে, ব্রিটিশ সংবাদপত্র ডেইলি মেইল রেড স্টার–পার্তিজান দ্বন্দ্বকে সর্বকালের সেরা ১০ ফুটবল দ্বন্দ্বের মধ্যে চতুর্থ স্থান দিয়েছিল।
সর্বপল্লী রাধাকৃষ্ণণ
যদুনাথ সিংহের সঙ্গে মোকদ্দমা
ডঃ সিংহ মর্ডান রিভিউ পত্রিকায় রাধাকৃষ্ণনের এই চৌর্যবৃত্তির ইতিবৃত্ত তুলনামূলক ভাবে প্রকাশ করেন। সিংহপুরুষ যদুনাথ সিংহ মরিসন রিভিউ পত্রিকার মাধম্যে ও কলকাতা হাইকোর্টে মামলা করে রাধাকৃষ্ণনের মতো মহান মানুষের প্রকৃত মুখোশ খুলে দেন। কলকাতা হাইকোর্ট এই মামলাটির রায় না বের করেই মামলার স্থগিতাদেশ দিয়ে দেন। কিন্তু ডঃ সিংহ মানুষদের জানিয়ে দিয়েছিলেন রাধাকৃষ্ণনের চৌর্যবৃত্তির কথা।
রেড স্টার বেলগ্রেড
ফুটবল ইতিহাস এবং পরিসংখ্যানের আন্তর্জাতিক ফেডারেশনের "২০শ শতাব্দীর শীর্ষ ২০০ ইউরোপীয় ক্লাব"-এর তালিকা অনুযায়ী, রেড স্টার সার্বিয়ান এবং সাবেক যুগোস্লাভিয়ান ক্লাব হিসেবে সর্বোচ্চ ক্রমে ২৭ তম স্থান লাভ করে, যেখানে তারা উক্ত স্থানটি ফেইয়ানর্তের সাথে ভাগ করেছে।
অর্জন এবং সাফল্য
রেড স্টার এপর্যন্ত ৪টি আন্তর্জাতিক এবং ৫৩টি ঘরোয়া শিরোপা জয়লাভ করতে সক্ষম হয়েছে। এর মাধ্যমে তারা সর্বকালের সেরা সার্বিয়ান এবং সাবেক যুগোস্লাভিয়ান ক্লাবের আসনে অধীন হয়েছে।
স্তূপ
উৎপত্তি
স্তূপগুলো সম্ভবত প্রাক-বৌদ্ধধর্মীয় দেহাবশেষ ঢিবি হিসাবে উদ্ভূত হয়েছিল যেখানে আত্নউৎসর্গীকৃত সাধুদের সমাহিত করা হতো।  অনেক লেখক ধারণা করেন যে  স্তূপগুলি ভূমধ্যসাগর থেকে সিন্ধু উপত্যকা পর্যন্ত একটি বৃহত্তর সাংস্কৃতিক ঐতিহ্য থেকে উৎসরিত। খৃস্টপূর্ব যুগে গোলাকৃতির ভিত্তির উপরে কৌনিক আকারের ঢিবি ধরনের যে সমাধিগুলো পাওয়া যায় তার সোথে এর সম্পর্ক আছে।  গম্বুজ আকারের স্তম্ভ বৌদ্ধ ধর্মীয় ভবন (বুদ্ধের পবিত্র নিদর্শনগুলি সংরক্ষণের সাথে স্মরণীয় স্মৃতিস্তম্ভ) হিসাবে ভারতে ব্যবহার করা শুরু হয়েছিল।
বৌদ্ধ ইতিহাস অনুসারে সম্রাট অশোক (বিধি: ২—৩-২২২ খ্রিস্টাব্দ) প্রথমদিককার বিভিন্ন সমাধি থেকে বুদ্ধের ধ্বংসাবশেষ উদ্ধার করেছিলেন এবং তা সর্বত্র ছড়িয়ে দেবার উদ্দেশ্যে ভারতবর্ষ জুড়ে ৮৪,০০০ স্তূপা স্থাপন করেছিলেন।স্তূপ পরবর্তীতে অলংকৃত হতে থাকে। সাচি বৌদ্ধস্তূপ  হচ্ছে তেমনই একটি উদাহরণ যাতে স্তূপ পুর্নাঙ্গ কাঠামোর ছাপ পাওয়া যায়।
প্রকারভেদ
বিভিন্ন কারণে নির্মিত, বৌদ্ধ স্তূপগুলি ফর্মের ভিত্তিতে এবং পাঁচটি ধরনের ফাংশনের ভিত্তিতে শ্রেণিবদ্ধ করা হয়েছে:
ওয়াতারু হারাদা
ওয়াতারু হারাদা (原田 亘, Wataru Harada; জন্ম: ২২ জুলাই ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
ওয়াতারু হারাদা ১৯৯৬ সালের ২২শে জুলাই তারিখে জাপানের হিয়োগো প্রশাসনিক অঞ্চলের কোবেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
রেওয়াতী রমন খানাল
রেওয়াতী রমন খানাল (মৃত্যু: ২ অক্টোবর ২০২০) তিনি নেপালের একজন সাহিত্যিক ছিলেন। তাঁর নেপালি কানুনি ইতিহাস বইয়ের জন্য তিনি মদন পুরস্কার বিজয়ী হয়েছিলেন।
দ্য উলফ লিডার
দ্য উলফ লিডার হল লে মেনুর ডি লুপস- এর আলফ্রেড অ্যালিনসনকৃত ইংরেজি অনুবাদ, যা ১৯৫৭ সাল আলেকজান্ডার ডুমাস লিখেছিলেন, এটি একটি ফ্যান্টাসি উপন্যাস। অ্যালিনসনের অনুবাদ প্রথম লন্ডনে মেথুয়েন দ্বারা ১৯০৪ সালে দ্য উলফ-লিডার শিরোনামে প্রকাশিত হয়; প্রথম আমেরিকান সংস্করণ, এল. স্প্রাগ ডি ক্যাম্প দ্বারা সম্পাদিত এবং কিছুটা পরিমার্জিত হয়ে ১৯৫০ সালে প্রাইম প্রেস থেকে বর্তমান শিরোনামে প্রকাশিত হয়।
এমি স্যাটার্দওয়েট
এমি ইলা স্যাটার্থওয়েট (Amy Satterthwaite; জন্ম: ৭ অক্টোবর, ১৯৮৬) ক্যান্টারবারির ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া নিউজিল্যান্ডীয় স্টেট লীগে ক্যান্টারবারি ম্যাজিসিয়ান্স এবং অস্ট্রেলীয় মহিলা বিগ ব্যাশ লীগে হোবার্ট হারিকেন্সের প্রতিনিধিত্ব করছেন এমি স্যাটার্থওয়েট। ২০০৭ সাল থেকে নিউজিল্যান্ড দলের পক্ষে একদিনের আন্তর্জাতিক এবং টুয়েন্টি২০ আন্তর্জাতিকে অংশ নিচ্ছেন।
প্রারম্ভিক জীবন
১৯৮৬ সালে ক্রাইস্টচার্চে জন্মগ্রহকারী স্যাটার্থওয়েট তার শৈশবকাল ক্যান্টারবারির কালভার্ডেন এলাকায় অতিবাহিত করেন। তার বাবা মাইকেল স্যাটার্থওয়েট ক্যান্টারবারি কান্ট্রির প্রতিনিধিত্ব করেছেন ও ক্যান্টারবারি ক্রিকেটের সাবেক সভাপতির দায়িত্বে ছিলেন। তিনি বলেন যে, ক্রিকেটকে ঘিরে বড় হয়েছেন ও যখন তিনি হাঁটতে শিখেছেন তখন থেকেই এ খেলাটিকে ভালোবেসে ফেলেছেন। পশু চিকিৎসায় সহায়তাকল্পে বেশ কয়েক বছর অফিস ম্যানেজারের দায়িত্ব পালন করেছেন স্যাটার্থওয়েট। এরপর ২০১৫ সালের পর থেকে ক্যান্টারবারি ক্রিকেটে কাজ করছেন।
২০০৯ ও২০১৩ সালের ক্রিকেট বিশ্বকাপেও খেলেছেন তিনি। ২০১৬-১৭ মৌসুমে সফরকারী অস্ট্রেলিয়ার বিপক্ষে দূর্দান্ত ক্রীড়ানৈপূণ্য প্রদর্শন করেন। ২৬ ফেব্রুয়ারি, ২০১৭ তারিখে মহিলাদের একদিনের আন্তর্জাতিকের ইতিহাসে প্রথম ও কুমার সাঙ্গাকারার পর দ্বিতীয় ব্যক্তি হিসেবে ধারাবাহিকভাবে চারটি শতরান করেন।
ঘরোয়া ক্রিকেট
২০০৩ সালে সীমিত ওভারের ক্রিকেটে ক্যান্টারবারি ম্যাজিসিয়ান্সের পক্ষে তার অভিষেক ঘটে। ২০০৭ সালে দলের অধিনায়কের দায়িত্ব পান। ভাইরাসজনিত রোগে আক্রান্ত হবার প্রেক্ষিতে নিয়মিত অধিনায়ক হাইদি টিফিনের পরিবর্তে শুরুতে অস্থায়ীভাবে এ নেতৃত্বভার গ্রহণ করেন।
২০১৬ সালে মহিলাদের ক্রিকেট সুপার লীগে ল্যাঙ্কাশায়ার থান্ডারের অধিনায়ক মনোনীত হন। ঐ বছরের জুলাই ও আগস্ট মাসে থান্ডারের পক্ষে পাঁচটি খেলায় অংশ নেন।
২০১৪-১৫ মৌসুমে তাসমানিয়ান রোরের পক্ষে নয় খেলা, অস্ট্রেলীয় মহিলাদের টুয়েন্টি২০ কাপে চারবার ও মহিলাদের জাতীয় ক্রিকেট লীগের পাঁচ খেলায় অংশ নেন তিনি।
২০১৫-১৬ মৌসুমের মহিলাদের বিগ ব্যাশ লীগকে সামনে রেখে হোবার্ট হারিকেন্সের পক্ষে চুক্তিবদ্ধ হন। তবে ২০১৬-১৭ মৌসুমে দল থেকে পদত্যাগ করেন।
আন্তর্জাতিক ক্রিকেট
১৯ জুলাই, ২০১৭ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকের মাধ্যমে অভিষেক ঘটে তার। এর দুইদিন পর একই দলের বিপক্ষে একদিনের আন্তর্জাতিকে অভিষিক্ত হন তিনি। আগস্ট, ২০০৭ সালে ইংল্যান্ডের বিপক্ষে দূর্দান্ত ক্রীড়াশৈলী উপস্থাপন করেন। খেলায় তিনি মাত্র সতেরো রান দিয়ে ছয় উইকেট দখল করেন। এটিই মহিলাদের টুয়েন্টি২০ আন্তর্জাতিক খেলায় প্রথমবারের মতো ছয়-উইকেট প্রাপ্তির একমাত্র ঘটনা।
নভেম্বর, ২০১৬ সালে পাকিস্তান সফরে যান। প্রথম খেলোয়াড় হিসেবে ওডিআইয়ে ধারাবাহিকভাবে তিনটি শতরানের সন্ধান পান। ফলশ্রুতিতে নিউজিল্যান্ড ৫-০ ব্যবধানে পাকিস্তানকে হোয়াইটওয়াশ করে।
একদিনের আন্তর্জাতিকে দলকে দুইবার অধিনায়কত্ব করেন। ২০১০ সালে আয়ারল্যান্ড ও ২০১৬ সালে পাকিস্তানের বিপক্ষে এই নেতৃত্বভার গ্রহণ করেন।
কাম্বার শাহাদাদকোট জেলা
কাম্বার শাহাদাদকোট জেলা ( ضلعو قمبر شهداد ڪوٽ ) পাকিস্তানের সিন্ধু প্রদেশে অবস্থিত একটি জেলা। কাম্বার সদর দপ্তর সহ জেলাটি কাম্বার শাহাদাদকোট ২০০৪ সালের ১৩ ডিসেম্বর তারিখে প্রতিষ্ঠিত হয়েছিল। বহু আগে থেকেই তালুকা কাম্বার ও শাহাদাদকোট লারকানা জেলার অংশ ছিল এবং প্রশাসনিক উদ্দেশ্যে এটি সম্পূর্ণ জেলা হিসেবে তৈরি করা হয়েছিল। প্রাথমিকভাবে জেলাটির নাম শুধুমাত্র কাম্বার নামেই পরিচিত ছিল, কিন্তু শাহাদাদকোট শহরের জনগণের অসন্তোষের কারণে শাহাদাদকোট নামটি সংযুক্ত করা হয়।
ইতিহাস
২০০৫ সালের ডিসেম্বরে, জেলাটিকে লারকানা জেলা থেকে বিভক্ত করা হয়। জেলার নামকরেন উপর বেশ কিছু বিতর্ক ছিল, প্রাথমিকভাবে কাম্বারকে সদ্ব্যবহার করা হয়েছিল, কিন্তু শাহাদাদকোটের বাসিন্দাদের প্রতিবাদের পর এটির নামকরণ করা হয় কাম্বার-শাহদাদকোট জেলা। জেলাটির সদর দপ্তর হচ্ছে কাম্বার নামক শহর।
প্রশাসনিক বিভাগ
কাম্বার শাহাদাদকোটের মোট এলাকা প্রায় ১৪৫৩৩৮৩ একর। জেলাটি মোট ৭টি তহসিল নিয়ে গঠিত হয়েছে: কাম্বার, মিরো খান, শাহাদাদকোট, ওয়ারাহ, সিজা ওয়াল জুনেজো, নাসিরাবাদ এবং কুবো সাঈদ খান। তালুকা কাম্বার হচ্ছে জেলাটির বৃহত্তম অঞ্চল, যার আয়তন হচ্ছে ৫২২,৪৬২ একর। জেলা পরিষদ হিসেবে কাম্বার শাহদাদকোটের ৫২টি ইউনিয়ন পরিষদ, ২টি পৌর কমিটি এবং ৭টি শহর কমিটি রয়েছে।
ক্রিস স্মিথ
ক্রিস্টোফার লায়ল স্মিথ (Chris Smith; জন্ম: ১৫ অক্টোবর, ১৯৫৮) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন ‘কিপ্পি’ ডাকনামে পরিচিত ক্রিস স্মিথ। ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার এবং দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন। পাশাপাশি, গ্ল্যামারগনের পক্ষেও একটি খেলায় অংশ নিয়েছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শীতা দেখিয়েছেন তিনি।
প্রথম-শ্রেণীর ক্রিকেট
বাবা ওয়ালসলের ও মাতা স্কটল্যান্ডীয় ছিলেন। ১৯৭৬ সালে নাটাল অনূর্ধ্ব-২৫ দল কিংসমিড মাইনাসের সাথে ইংল্যান্ড গমন করেন।   আবাসকালীন যোগ্যতা লাভের জন্যে মাঝে-মধ্যেই প্রথম একাদশে খেলার সুযোগ পেতেন ও বাদ-বাকী সময় দ্বিতীয় একাদশে খেলতে হতো ক্রিস স্মিথকে। ১৯৭৯ সালে ব্যারি রিচার্ডসের যোগ্য উত্তরাধিকারী হন তিনি। বিশ্রাম কক্ষে ঘুমানোর কারণে ‘কিপ্পি’ ডাকনামে পরিচিতি পান।
কনিষ্ঠ ভ্রাতা রবিন স্মিথের ন্যায় সহজাত প্রতিভার অধিকারী ছিলেন না। তাসত্ত্বেও, হ্যাম্পশায়ারের সাথে বেশ মানিয়ে নেন। চল্লিশোর্ধ্ব ব্যাটিং গড়ে রান তুলেছিলেন। কাউন্টি ক্রিকেটে হ্যাম্পশায়ারের নিয়মিত সদস্য ছিলেন। ১৯৭৯ সালে দক্ষিণ ওয়েলস লীগে খেলাকালীন গ্ল্যামারগনের সদস্যরূপে একটি প্রথম-শ্রেণীর খেলায় অংশ নেন। দক্ষিণ আফ্রিকায় নাটাল বি দলে খেলেন।
১৯৮০ সালে বসন্তের শেষদিকে সাউদাম্পটনে প্রথমবারের মতো ক্রিস স্মিথের পদার্পণ ঘটে। হ্যাম্পশায়ারের পক্ষে সফলতম খেলোয়াড়ী জীবন অতিবাহিত করেন। ৪০-এর অধিক প্রথম-শ্রেণীর শতরানের ইনিংস উপহার দিয়েছিলেন তিনি। ভিভ রিচার্ডস, অ্যান্ডি রবার্টস, গর্ডন গ্রীনিজ ও ম্যালকম মার্শালকে নিয়ে হ্যাম্পশায়ার দলের স্বর্ণালী অতীত পেরোনোর পর হ্যাম্পশায়ার দলকে টেনে তোলার চেষ্টা চালান।
কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৮৪ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ৮ টেস্ট ও ৪টি একদিনের আন্তর্জাতিকে অংশগ্রহণ করার সুযোগ লাভ হয়েছিল তার। ১১ আগস্ট, ১৯৮৩ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে ক্রিস স্মিথের।
বর্ণবৈষম্যবাদ নীতির কারণে দক্ষিণ আফ্রিকা আন্তর্জাতিক ক্রীড়াঙ্গনে নিষেধাজ্ঞার কবলে পড়ে। ফলশ্রুতিতে, দক্ষিণ আফ্রিকার পক্ষে কোন আন্তর্জাতিক খেলায় অংশ নিতে পারেননি তিনি। কিন্তু, পিতা-মাতার জাতীয়তায় ইংল্যান্ডের পক্ষে খেলার সুযোগ পান। এরপর ইংল্যান্ড দলের সদস্যরূপে আটটি টেস্টে অংশ নিতে পেরেছিলেন। তবে, কখনোই দলে পাকাপোক্ত আসন গড়তে সক্ষম হননি ক্রিস স্মিথ। লর্ডসে সফরকারী নিউজিল্যান্ডের বিপক্ষে প্রথমবারের মতো টেস্ট ক্রিকেটে অংশ নেন। তবে তার এ অভিষেক পর্ব মোটেই সুখকর হয়নি। রিচার্ড হ্যাডলির প্রথম বলেই লেগ বিফোর উইকেটের ফাঁদে পড়ে শূন্য রানে বিদেয় নিতে হয় তাকে।
তাসত্ত্বেও, পরবর্তী শীতকালে নিউজিল্যান্ড ও পাকিস্তান গমনের জন্য দলের সদস্য করা হয় ক্রিস স্মিথকে। ঐ সফরে কিছু উল্লেখযোগ্য অবদানের সাথে নিজেকে জড়িয়ে রাখেন। অকল্যান্ড টেস্টে ৯১ রান তুলেন।
ফয়সালাবাদে স্বাগতিক পাকিস্তানের বিপক্ষে ৬৬ রান তুলেছিলেন। তবে, ১৯৮৪ সালে ওয়েস্ট ইন্ডিজ গমনের জন্যে তাকে দলে রাখা হয়নি। এরপর তিনি আর একটিমাত্র টেস্টে অংশ নিতে পেরেছিলেন।
অবসর
ক্রিকেট খেলা থেকে অবসর গ্রহণের পর প্রশাসকের ভূমিকায় অবতীর্ণ হয়েছিলেন ক্রিস স্মিথ। বিখ্যাত ইংরেজ ক্রিকেটার রবিন স্মিথ সম্পর্কে তার ভ্রাতা হন।
প্রথম-শ্রেণীর ক্রিকেট জীবন থেকে অবসর গ্রহণের পর পশ্চিম অস্ট্রেলিয়ায় বসবাস করতে থাকেন। সেখানে ওয়েস্টার্ন অস্ট্রেলিয়ান ক্রিকেট অ্যাসোসিয়েশনের বিপণন ব্যবস্থাপকের ভূমিকায় অবতীর্ণ হন।
আউশনারা ইউনিয়ন
আউশনাড়া ইউনিয়ন বাংলাদেশর ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন।
ভৌগোলিক উপাত্ত
আউশনাড়া ইউনিয়নের মোট আয়তন ১৭,৪৭৭ একর। ঘরবাড়ির সংখ্যা ১৪,৬২৪ টি। গ্রামের সংখ্যা ৩৭ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী আউশনাড়া ইউনিয়নের মোট জনসংখ্যা ৫৬,৭৯৪ জন। এদের মধ্যে ২৭,৭৫৫ জন পুরুষ এবং ২৯,০৩৯ জন মহিলা। প্রতি ব:কি: এ ৮০৩ জন লোক বাস করে।
শিক্ষা
আউশনাড়া ইউনিয়নের সাক্ষরতার হার ৩২.৪%।
বালিয়াডাঙ্গী উপজেলা
বালিয়াডাঙ্গী বাংলাদেশের ঠাকুরগাঁও জেলার অন্তর্গত একটি উপজেলা।
অবস্থান ও আয়তন
রংপুর বিভাগের অন্তর্গত ঠাকুরগাঁও জেলার উপজেলা বালিয়াডাঙ্গীর উত্তরে ভারতের পশ্চিমবঙ্গ ও আটোয়ারী উপজেলা, দক্ষিণে রানীশংকাইল উপজেলা, পূর্বে ঠাকুরগাঁও সদর উপজেলা, পশ্চিমে ভারতের পশ্চিমবঙ্গ। এই উপজেলা ২৫°৫৯' উত্তর অক্ষাংশ হতে ২৬°১২' উত্তর অক্ষাংশ এবং ৮৮°১০' পূর্ব দ্রাঘিমাংশ হতে ৮৮°২২' পূর্ব দ্রাঘিমাংশ পর্যন্ত বিস্তৃত। মোট আয়তন- ৭০১৯০ একর।
প্রশাসনিক এলাকা
এই উপজেলা ৮টি ইউনিয়ন নিয়ে গঠিত। সেগুলো হচ্ছে ১. পাড়িয়া, ২. চাড়োল, ৩. ধনতলা, ৪. বড়পলাশ বাড়ী, ৫. দুওসুও, ৬. ভানোর, ৭. আমজানখোর ও ৮. বড়বাড়ি ইউনিয়ন।
ইতিহাস
তীরনই নদীর বুক চিরে গড়ে উঠে এই উপজেলা । নদীর পশ্চিম তীরে ছিল জমিদারগণের আবাস। অনেকের মতে জমিদারগণ তাদের নিরাপত্তার জন্য ১৯০৮ সালে বর্তমান পাইলট স্কুলের উত্তর পার্শ্বে নদীর ধারে একটি পুলিশ ফাঁড়ির ব্যবস্থা করেন। এই পুলিশ ফাঁড়ী কালক্রমে বর্তমান স্থানান্তরিত হয়ে একটি স্বতন্ত্র থানা হিসেবে প্রতিষ্ঠিত হয়। ১৯৮৩ সালে এই থানা উপজেলায় রুপান্তরিত হয়। ১৯৪০-এর দশকের মাঝামাঝি সময়ে লাহিড়ীহাটে জমিদারদের স্বেচ্ছাচারমূলক তোলা আদায়ের বিরুদ্ধে কৃষকগণ সংগঠিত হন, যা রাজনৈতিক ইতিহাসে "তোলাবাটি" আন্দোলন নামে খ্যাত হয়। এই আন্দোলনে নেতৃত্বদানের দায়ে গ্রেফতারবরন করেন এবং তিনমাস বন্দী জীবন কাটান কৃষক নেতা কম্পরাম সিং। তোলাবটি আন্দোলন শেষ না হতেই সমগ্র উত্তরবঙ্গের সাথে বালিয়াডাঙ্গী বর্গা চাষীদের তেভাগা আন্দোলন সংগঠিত হয় এবং কম্পরাম সিং সেই আন্দোলনে নেতৃত্ব প্রদান করেন।
বালিয়াডাঙ্গী উপজেলায় কোথাও কোথাও দো-আঁশ মাটি পাওয়া গেলেও অধিকাংশ মাটিই বেলে মাটি। এ মাটিতে তেমন ভাল ফসল হতো না। কেবল কচু, বেগুন, আখ ইত্যাদি উৎপন্ন হতো । বালিয়াডাঙ্গী মৌজায় থানা ও বর্তমান উপজেলা প্রতিষ্ঠিত হওয়ায় থানার নামও হয়েছে বালিয়াডাঙ্গী।
প্রাচীন নিদর্শনাদি ও প্রত্নসম্পদ
বালিয়াডাঙ্গী উপজেলা প্রাচীন নিদর্শন ও ঐতিহ্যে সমৃদ্ধ; উল্লেখযোগ্য নিদর্শনের মধ্যে রয়েছেঃ
জনসংখ্যার উপাত্ত
বালিয়াডাঙ্গী উপজেলার মোট জনসংখ্যা ২,০৩,৭৭৬। এই উপজেলার প্রচুর মানুষ জীবিকার তাগিদে দেশে ও বিদেশের বিভিন্ন জায়গায় ছড়িয়ে আছে,যা ঠাকুরগাঁও জেলার উপজেলাগুলোর মধ্যে সর্বোচ্চ।
শিক্ষা
বালিয়াডাঙ্গি উপজেলার মোট প্রাথমিক বিদ্যালয় ১৩১ টি, মোট মাধ্যমিক বিদ্যালয় ৩৫টি এবং কলেজ রয়েছে ৩টি, কারিগরি কলেজ ৩টি, ফাজিল মাদ্রাসা ২টি এবং দাখিল মাদ্রাসা আছে ১৭টি। ২০১১ সালের আদমশুমারি অনুসারে শিক্ষার হার শতকরা ৪৮ ভাগ।
অর্থনীতি
কৃষি মূলত এই অঞ্চলের মানুষের অর্থনীতির মূল চালিকা শক্তি। ৯৫% ভাগ মানুষ কৃষিতে নির্ভরশীল।
নদীসমূহ
বালিয়াডাঙ্গী উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী, তীরনই নদী ও আমনদামন নদী।
ভাষা ও সংস্কৃতি
বালিয়াডাঙ্গী উপজেলার ভাষা বাংলাদেশের অন্য যেকোন অঞ্চলের তুলনায় ভিন্ন। এই ভাষা স্বাতন্ত্র্য ও নিজস্ব বৈশিষ্ট্যমন্ডিত। বিশেষজ্ঞদের মতে, ঠাকুরগাঁও জেলার টাঙ্গন নদী হচ্ছে ভাষাগত সীমানা। পূর্বদিকের ভাষা রাজবংশী ভাষার সঙ্গে মিল আর পশ্চিমে হিন্দি-উর্দু ভাষা প্রভাবিত। সাঁওতাল, ওরাও আদিবাসী এবং রাজবংশী, পলিয়া উপজাতি জনগোষ্ঠীর প্রাত্যহিক জীবনাচরণের সঙ্গে ঘনিষ্ঠ সংমিশ্রণ ভাষাগত পরিবেশকে করেছে বৈচিত্র্যময়। এছাড়া রয়েছে অত্র অঞ্চলের পশ্চিমাঞ্চলীর কয়েকটি উপজেলার সঙ্গে ভারতের মালদহ, পূর্ণিয়া ও বিহার অঞ্চলের নিকটবর্তী প্রভাব।
এই অঞ্চলের আঞ্চলিক ভাষা কে "ঢেঁকি" ভাষা বলা হয়ে থাকে।  উপজেলার উল্লেখযোগ্য সাংস্কৃতিক প্রতিষ্ঠানগূলোর মধ্যে রয়েছে ক্লাব ৩৪, নাট্যদল ৩, যাত্রাদল ১, সিনেমা হল ২, খেলার মাঠ ৩২।
হিটম্যান ৩
হিটম্যান ৩ (Hitman III হিসাবে স্টাইলাইজড) একটি আসন্ন স্টিলথ গেম যা আইও ইন্টারেক্টিভ দ্বারা বিকাশিত এবং প্রকাশিত। গেমটি হিটম্যান সিরিজের অষ্টম মূল কিস্তি এবং হিটম্যান (২০১৬) এবং হিটম্যান ২ (২০১৮) অনুসরণ করে হিটম্যান সিরিজের তৃতীয় এবং চূড়ান্ত কিস্তি হবে। এটি ২০ জানুয়ারী ২০২১-এ উইন্ডোজ, প্লেস্টেশন ৪, প্লেস্টেশন ৫, এক্সবক্স ওয়ান, এক্সবক্স সিরিজ এক্স/এস এবং স্টাডিয়া র জন্য প্রকাশিত হবে।
গেমপ্লে
পূর্বসূরীদের মতো হিটম্যান ৩ হলো একটি তৃতীয় ব্যক্তির দৃষ্টিকোণ থেকে খেলা একটি স্টিলথ গেম এবং খেলোয়াড়রা ঘাতক এজেন্ট ৪৭ এর নিয়ন্ত্রণ নেয়। গেমটিতে ৪৭ বিভিন্ন স্থানে ভ্রমণ করবে এবং বিশ্বজুড়ে অপরাধী লক্ষ্যগুলির সংকুচিত হত্যাকাণ্ড চালাবে। বেস গেমটিতে দুবাই সহ ছয়টি নতুন অবস্থানের বৈশিষ্ট্য রয়েছে যা গেমের ইংল্যান্ডের ডার্টমুর পাশাপাশি ঘোষণা করা হয়েছিল। হিটম্যান (২০১৬) এবং হিটম্যান ২ (২০১৮) এর মালিকানাধীন খেলোয়াড়রা হিটম্যান ৩ এ মানচিত্র, স্তর এবং তাদের অগ্রগতি আমদানি করতে সক্ষম হবেন।
গেমটিতে প্লেস্টেশন ৪ এবং প্লেস্টেশন ৫ সংস্করণে প্লেস্টেশন ভিআর সামঞ্জস্যের বৈশিষ্ট্য উপস্থিত থাকবে। ভিআর কার্যকারিতা পূর্ববর্তী দুটি এন্ট্রি থেকে আমদানি করা স্তরের ক্ষেত্রেও প্রত্যাবর্তনমূলকভাবে প্রযোজ্য হবে। হিটম্যান ২ এর বিপরীতে, কোনও মাল্টিপ্লেয়ার মোড থাকবে না, স্নিপার অ্যাসেসিন খাঁটি একক খেলোয়াড় এবং গোস্ট মোড পুরোপুরি সরানো হবে।
বিকাশ
গেমটি ২০২০ এ ১১ জুন প্লেস্টেশন ৫ প্রকাশের অনুষ্ঠানে ঘোষণা করা হয়েছিল। বিকাশকারীরা বলেছেন যে গেমটি ট্রিলজির আগের কিস্তির চেয়ে “অনেক বেশি পরিপক্ব, গুরুতর এবং গাড়” হবে। আইও ইন্টারেক্টিভ যখন এপিক গেমস স্টোর, প্লেস্টেশন ৪, প্লেস্টেশন ৫, এক্সবক্স ওয়ান, এক্সবক্স সিরিজ এক্স/এস এবং স্ট্রিমিং পরিষেবা স্টাডিয়া মাধ্যমে ২০ জানুয়ারী ২০২১-এ প্রকাশিত হবে।
ফরাজগঞ্জ ইউনিয়ন
ফরাজগঞ্জ বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
আয়তন
ফরাজগঞ্জ ইউনিয়নের আয়তন ৫,৬৯৮ একর।
শিক্ষা
২০১১ সালের আদমশুমারি অনুযায়ী ফরাজগঞ্জ ইউনিয়নের সাক্ষরতার হার ৩৩.৭%। এ ইউনিয়নে ১৫টি সরকারি প্রাথমিক বিদ্যালয়, ৫টি বেসরকারি প্রাথমিক বিদ্যালয়, ১টি উচ্চ মাধ্যমিক কলেজ, ৩টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ৪টি দাখিল মাদ্রাসা ও ৮টি এবতেদায়ী মাদ্রাসা রয়েছে।
আস্কর আলী পণ্ডিতের দুর্লভ পুথি জ্ঞান চৌতিসা ও পঞ্চসতী প্যারজান
আস্কর আলী পণ্ডিতের দুর্লভ পুথি জ্ঞান চৌতিসা ও পঞ্চসতী প্যারজান শামসুল আরেফীন কর্তৃক সংগৃহীত ও সম্পাদিত একটি গ্রন্থ। বাংলাদেশের অন্যতম কবি আস্কর আলী পণ্ডিতের দু’টো দুর্লভ পুথি ‘জ্ঞান চৌতিসা’ ও ‘পঞ্চসতী প্যারজান’। এ পুথি দুইটির সমন্বয় গ্রন্থটি চট্টগ্রামের বলাকা প্রকাশন থেকে ২০১০ সালের একুশে বইমেলায় প্রকাশিত হয়।
সারসংক্ষেপ
উনিশ শতকের কবি আস্কর আলী পণ্ডিত তাঁর জীবদ্দশায় অনেক গান ও একাধিক পুথি রচনা করেন। তার উল্লেখযোগ্য পুথি ‘জ্ঞান চৌতিসা’, ‘পঞ্চসতী প্যারজান’ ও ‘হাদিস-বাণী’ প্রভৃতি। ‘জ্ঞানচৌতিসা’ অর্থ জ্ঞানের স্তোত্র বা পয়ার। পুথিটি প্রেমকাহিনী বটে; কিন্তু তাতে প্রণয়কাহিনী বা প্রেমকাহিনীর আশ্রয়ে আস্কর আলী পণ্ডিতের মরমি দর্শনের চর্চা লক্ষণীয়। তাঁর ‘পঞ্চসতী প্যারজান’ও প্রণয়কাহিনী। তাতে এই প্রণয়কাহিনীর আশ্রয়ে মরমি দর্শনের চর্চা করা না-হলেও শাস্ত্রীয় রীতি-নীতি ও সমাজ-বাস্তবতার সামান্য ছোঁয়া তুলে ধরা হয়েছে। ‘পঞ্চসতী প্যারজান’ পুঁথির কয়েকটি চরণ:
‘কবি কুল দরিদ্র আরতি মহাজন।
পরভাগ্যে করয় কবিতা সুবচন॥
রাজকন্যা পেয়ারজান পাঁচক্ষরে সন্ধি।
এক সূত্রে পঞ্চসতী কেনে হৈল বন্ধি॥
দৈব গতি আমা প্রতি কৃপার বিধানে।
জিজ্ঞাসিলা পঞ্চসতী কেবা কোন স্থানে॥